Afriforum Jeffreysbaai belig feite | News24
Afriforum Jeffreysbaai belig feite
FEITE oor Afriforum se werk die afgelope jaar asook 'n insiggewende dokumentêre prent sal aan die voorpunt van 'n inligtingsdag op Donderdag, 27 Oktober wees.
Terugvoering oor die werksaamhede van Afriforum die afgelope jaar sal tydens die vergadering deur Afriforum-voorsitter Dolph Botha om 18:30 in die Arthur Fennel-saal gegee word.
Die prent, Tainted Heroes, sal die aand gewys word. Volgens Botha verduidelik die video hoe die ANC met voorafbepaalde aksies van angs, opstande en propoganda daarin geslaag het om hulself as die enigste verteenwoordig en spreekbuis van swart aspirasies te vestig. Dit vertel dat die armed struggle eintlik teen mededingende swart organisasies, en nie teen die apartheidsisteem, gemik was nie.
Om die Arthur Fennel-saal by 111 Dolpinrylaan, Marina Martinique te bereik, volg die pad na Marina Martinique. Ry oor die brug, draai regs en onmiddellik weer regs. U ry nié deur die veiligheidshek na die kompleks nie. Die saal is aan die regterkant geleë.
Vir meer inligting, skakel Danré Fouche (sekretaris) by 082 921 3937, Venon Heunis (komiteelid) by 082 900 8341 of Dolph Botha (voorsitter) by 071 689 9761.